**ОШ ЖАРКО ЗРЕЊАНИН НОВИ САД**



**КРИТЕРИЈУМИ ЗА ОЦЕЊИВАЊЕ ИЗ ХЕМИЈЕ ЗА 8. РАЗРЕД**

**наставник:**

**Драгана Бечелић**

**Данијела Салатић**

**Критеријуми,начини, поступци и динамика оцењивања из предмета хемија за 8.разред**

**Бројчана оцена из хемије у току школске године утврђује се на основу следећих критеријума:**

1.Оствареност исхода

2. Самосталност и ангажовање ученика

Исходи су искази о томе шта ученици умеју да ураде на основу знања која су стекли учећи хемију

Уколико ученик стиче образовање и васпитање по ИОП-у 1, оцењује се на основу ангажовања и степена остварености исхода, уз прилагођавање начина и поступка оцењивања.

Уколико ученик стиче образовање и васпитање по ИОП-у 2, оцењује се на основу ангажовања и степена остварености прилагођених циљева и исхода, који су дефинисани у персонализованом плану наставе и учења, уз прилагођавање начина и поступка оцењивања.

 Ученику који стиче образовање и васпитање по индивидуалном образовном плану, а не остварује планиране циљеве и исходе, ревидира се индивидуални образовни план.

Ученик са изузетним способностима који стиче образовање и васпитање на прилагођен и обогаћен начин, применом индивидуалног образовног плана, оцењује се на основу праћења остваривања прописаних исхода и стандарда постигнућа и ангажовања.

Ученик се из предмета хемија оцењује на основу :

* **писмене провере постигнућа**
* **усмене провере постигнућа, и практичног рада а у складу са програмом предмета .**
* **активности на часу**

Ученик се оцењује и на основу активности и његових резултата рада, а нарочито: излагања и представљања (изложба радова, резултати истраживања, модели, цртежи, постери и др.), учешћа у дебати и дискусији, израда домаћих задатака, учешће у различитим облицима групног рада, рада на пројектима.

 Постигнуће ученика из практичног рада, огледа, лабораторијске вежбе, оцењује се на основу примене учениковог знања, самосталности, показаних вештина у коришћењу материјала, алата, инструмената и других помагала у извођењу задатка, као и примене мера заштите и безбедности према себи, другима и околини, у складу са програмом предмета.

**Усмено и писмено оцењивање успеха ученика**

• **Усмена провера постигнућа ученика** - обавља се у току оба полугодишта. Најмање једна оцена по полугодишту треба да буде на основу усмене провере постигнућа ученика.Оцена добијена усменом провером знања саопштава се и образлаже ученику на истом часу.

**Одличан (5) добија ученик који:**

• је у потпуности савладао градиво,

• је сигуран и самосталан, брзо и логично закључује,

• успешно повезује садржаје, уочава корелације с другим предметима,

• зна применити знање у решавању проблемских задатака,

• брзо, тачно, опширно, логички и аргументовано одговара на постављена питања,

• самостално или у групи ради и презентира пројектне задатке,

• је одговоран према раду, наставницима, ученицима, и животном окружењу.

**Врло добар (4) добија ученик који:**

• има висок ниво и обим знања и степен разумевања програмских садржаја,

• спорије, али тачно, логично и углавном аргументовано одговара на постављена питања, уз евентуално постављање подпитања,

• поседује и успешно примењује стечена знања из хемије(уз мању помоћ наставника и висок степен ангажовања ученика),

• доноси закључке на већ наученим примерима,

• се повремено укључује у тимски рад при изради пројектних задатака,

• је одговоран према раду, наставницима, ученицима, и животном окружењу.

**Добар (3) добија ученик који:**

**•** има просечан ниво и обим знања и степен разумевања програмских садржаја,

• полагано и углавном тачно одговара на постављена питања, уз помоћ наставника,

• углавном разуме наставне садржаје и деломично примењује стечена знања,

• изводи закључке уз помоћ наставника,

• је понекад и неспреман може изказати знање, способности и вештине из хемије,

• је одговоран према наставницима, ученицима, и животном окружењу**.**

**Довољан (2) добија ученик који:**

• има задовољавајући ниво и обим знања (не разуме у потпуности наставне садржаје и отежано примењује стечена знања),

• деломично и површно одговара на постављена питања уз помоћ наставника,

• уз знатну помоћ наставника на једноставан начин набраја и описује хемијске појмове код доношења закључака наилази на веће проблеме и несамостално доноси закључке.

**Недовољан (1) добија ученик који:**

**•** није достигао задовољавајући ниво и обим знања и разумевања програмских садржаја,

• не одговара на постављена питања и није усвојио кључне појмове,

• не разуме наставне садржаје и не примењује знање из хемије и у свакодневном животу,

• уз велику помоћ наставника непотпуно и несувисло описује хемијске појмове,

• не показује вољу за стицање знања из хемије,

• погрешно уочава хемијске процесе те доноси нелогичне закључке без разумевања.

• **Писмена провера постигнућа ученика(контролна вежба)** – изводиће се према унапред утврђеном плану који ће бити истакнутна сајту школе.обавља се укупно 5 пута у току школске године .

Начини оцењивања: Објективни тестови са допуњавањем,различити типови задатака.

**Контролни се вреднује кроз проценте:**

|  |  |
| --- | --- |
| **Оцена** | **Опис оцене – проценат (бодови)** |
| Одличан (5) | 85-100 % |
| Врло добар (4) | 66-84 % |
| Добар (3) | 51-65 % |
| Довољан (2) | 36-50 % |
| Недовољан (1) | 0-35 % |

**Остале активности које улазе у оцену**

**Рад на часу -** је слободна процена наставника о учениковом раду током тромесечја / полугодишта /школске године. Рад на часу подразумева ученикову пажњу, праћење (слушање наставника или ученика док излажу), једном речју активно учествовање у наставном процесу.

**Пројекат–** (изведен у школи или код куће; израда модела, плаката, реферата, презентације на рачунару и сл.), индивидуално, у пару или у групи. **Ученик ради пројекат на одређену тему коју му задаје наставник.** Након завршетка пројекта ученик је у обавези је да пред осталим ученицима и наставником, пројекат одбрани. Временски оквир за израду пројекта зависи од његове обима. За рад на пројекту и за његово представљање другима ученик добија одговарајућу оцену.

**КРИТЕРИЈУМИ ОЦЕЊИВАЊА УЧЕНИЧКИХ ПРОЈЕКАТА**

|  |  |
| --- | --- |
| ЕЛЕМЕНТИ ОЦЕЊИВАЊА | ОЦЕНА |
| Садржај мора да одговара задатој темиПрипремљен пројекат презентује уз читање без излагања наученогТачност презентованих информација  | ДОВОЉАН(2) |
| Садржај мора да одговара задатој темиПрипремљен пројекат презентује уз излагање наученог садржаја из уџбеника Тачност презентованих информација | ДОБАР(3) |
| Садржај мора да одговара задатој темиПрипремљен пројекат презентује уз излагање наученог садржаја из уџбеника и других извора Издвајање теза Писање формула и једначина (ако их тема садржи)Тачност презентованих информација | ВРЛО ДОБАР(4) |
| Садржај мора да одговара задатој темиПрипремљен пројекат презентује уз излагање наученог садржаја из уџбеника и других извора Издвајање теза Писање формула и једначина (ако их тема садржи)Постављање питања одељењу везаних за тему излагања ,током и након излагања Издвајање теза Писање формула и једначина (ако их тема садржи) | ОДЛИЧАН(5) |

Ученик у току часова (утврђивања и обраде новог градива),добија знак плус или минус у зависности од његовог ангажовања на часу,током провере домаћих задатака ...Ученик који на часу нема свеску уџбеник,лабораторијске вежбе са задацима из хемије и притом не ради ништа од оног што је предвиђено за тај час добија минус.Знакови се евидентирају код ученика у свесци и кад ученик сакупи пет знакова изводи се оцена из активности која се уноси у дневник.

• **Ваннаставне активности** - подразумева ангажовање ученика у ваннастваним активностима као што су Дан природних наука, као и током   посета, конкурса...

• **Остало** -у закључну оцену за крај полугодишта/школске год. могу да уђу и остале активности и интересовања ученика, његова залагања, прикази занимљивих текстова из научно-популарне литературе, редован долазак на часове додатне и допунске наставе.

**Оцене:**

1. Број оцена у току полугодишта – 4или више

2. Број писмених провера знања – 5 у току године

3. Број оцена са усмених одговора -1по полугодишту

4. Оцена са реферата, есеја, пројеката, лабораторијских вежби, извођења демонстрационих огледа-1

5. Активност на часу на основу уписа плусева – 1или више

5. Активност на часу на основу уписа плусева – 1или више

**ПРЕДВИЂЕНИ ИСХОДИ ИЗ ПРЕДМЕТА ХЕМИЈА**

**Х8И1** – правилно рукује лабораторијским посуђем, прибором и супстанцама, и показује одговоран однос према здрављу и животној средини;

**Х8И2** – изведе експеримент према датом упутству, табеларно и графички прикаже податке, формулише објашњења и изведе закључке;

**Х8И3** – наведе заступљеност метала и неметала, неорганских и органских једињења у живој и неживој природи;

**Х8И4** – испита и опише физичка својства метала и неметала, и повеже их с њиховом практичном применом;

**Х8И5** – испита и опише хемијска својства метала и неметала, и објасни их на основу структуре атома и положаја елемената у Периодном систему;

**Х8И6** – напише формуле и именује оксиде, киселине, базе и соли;

**Х8И7** – испита, опише и објасни својства оксида, неорганских киселина, база и соли, препозна на основу формуле или назива представнике ових једињења у свакодневном животу и повеже њихова својства са практичном применом;

**Х8И8** – напише и тумачи једначине хемијских реакција метала и неметала;

**Х8И9** – разликује својства неорганских и органских супстанци и објашњава разлику на основу њихових структура;

**Х8И10** – препозна физичке и хемијске промене неорганских и органских супстанци у окружењу, и представи хемијске промене хемијским једначинама;

**Х8И11** – напише формуле и именује представнике класа органских једињења имајући у виду структурну изомерију;

**Х8И12** – разликује органске супстанце са аспекта чиста супстанца и смеша, величина молекула, структура, порекло и то повезује са њиховом улогом и применом;

**Х8И13** – испита, опише и објасни физичка и хемијска својства представника класа органских једињења и повеже својства једињења са њиховом практичном применом;

**Х8И14** – објасни и хемијским једначинама представи хемијске промене карактеристичне за поједине класе органских једињења;

**Х7И15** – опише физичка својства: агрегатно стање и растворљивост масти и уља, угљених хидрата, протеина и растворљивост витамина;

**Х8И16** – опише основу структуре молекула који чине масти и уља, угљене хидрате и протеине;

**Х8И17** – објасни сапонификацију триацилглицерола и хидрогенизацију незасићених триацилглицерола, наведе производе хидролизе дисахарида и полисахарида и опише услове под којима долази до денатурације протеина;

**Х8И18** – наведе улоге масти и уља, угљених хидрата, протеина и витамина у живим организмима и доведе их у везу са здрављем и здравом исхраном људи;

**Х8И19** – изведе стехиометријска израчунавања и израчуна масену процентну заступљености супстанци;

**Х8И20** – рукује супстанцама и комерцијалним производима у складу с ознакама опасности, упозорења и обавештења на амбалажи, придржава се правила о начину чувања производа и одлагању отпада;

**Х8И21** – наведе загађујуће супстанце ваздуха, воде и земљишта и опише њихов утицај на животну средину;

**Х8И22** – критички процени последице људских активности које доводе до загађивања воде, земљишта и ваздуха;

**Х8И23** – објасни значај планирања и решавања проблема заштите животне средине.

|  |  |
| --- | --- |
| **наставна тема** | **исходи** |
|
| Метали, оксиди и хидроксиди | Х8И1, Х8И2, Х8И3, Х8И4, Х8И5, Х8И6, Х8И7, Х8И8, Х8И10, Х8И19 |
|  |  |
| Неметали, оксиди и киселине | Х8И1, Х8И2, Х8И3, Х8И4, Х8И5, Х8И6, Х8И7, Х8И8, Х8И10, Х8И19 |
| Соли | Х8И1, Х8И2, Х8И3, Х8И6, Х8И7, Х8И19 |
| Органска једињења и њихова општа својства | Х8И9, Х8И11 |
| Угљоводоници | Х8И2, Х8И10, Х8И11, Х8И12, Х8И13, Х8И14, Х8И19 |
| Органска једињења са кисеоником | Х8И1, Х8И2, Х8И3, Х8И10, Х8И12, Х8И13, Х8И14, Х8И19 |
| Биолошки важна органска једињења | Х8И1, Х8И2, Х8И3, Х8И15, Х8И16, Х8И17, Х8И18, Х8И19 |
| Заштита животне средине | Х8И1, Х8И20, Х8И21, Х8И22, Х8И23 |

Уџбеник по коме се изводи настава:

-Уџбеник:**Хемија за 8. разред основне школе** ,

-Аутори:Јасна Адамов,Соња Велимировић,Гордана Гајић, Снежана Каламковић ;

-Издавач: Герундијум

-**Лабораторијске вежбе са задацима из хемије**,

- Аутори: Јасна Адамов, Соња Велимировић,Гордана Гајић, Снежана Каламковић;

- Издавач: Герундијум